ANEXA nr. 2 la HCL  nr. ________ din ___________________              
Descrierea sumară a investiției privind proiectul

„Achiziția sistemului de e-ticketing necesar îmbunătățirii transportului public de călători în zona Timișoara” 
1. Informații generale:
Pentru asigurarea unei mobilități inteligente, este necesară o infrastructură inteligentă, care să permită colectarea și procesarea unei cantități mari de informații obținute în timp real, prin intermediul senzorilor și tehnologiei, cu scopul de a oferi cele mai eficiente servicii de transport cetățenilor.

Pentru a putea susține transportul public local ca principal jucător în mobilitatea urbană trebuie crescute eficiența operării și atractivitatea acestuia prin oferirea de informații corecte și în timp real precum și prin oferirea serviciilor de planificare a călătoriilor și prin sisteme de e-ticketing.

Necesitatea sistemului e-ticketing se fundamentează prin faptul ca sistemul existent achiziționat în 2009 are un număr în creștere de echipamente inutilizabile, o uzură și degradare morale a tehnologiei, precum și o plafonare a capacității tehnice ale platformei hardware și software de management a sistemului și se completează cu achiziția de noi mijloace de transport nepoluante care trebuie dotate cu echipamente.
2. Obiectivul proiectului:
Platforma electronică de transport public are rolul de a asigura managementul integrat al informației utilizate in domeniul transportului public, inclusiv crearea unei aplicații de mobilitate urbana. Va avea rolul de a agrega date de la toate sistemele, echipamentele și aplicațiile, componente ale sistemului de transport public si ale sistemelor asociate mobilității urbane, cu efect asupra promovării ș dezvoltării transportului public.
Proiectul face parte din categoria sistemelor de transport inteligente (ITS) care se încadrează la codul 076 - digitalizarea transportului local - cu următoarele intervenții de tip sisteme ITS:
· Soluții de taxare, inclusiv „e-bilete” sau „e-ticketing”;

· Monitorizarea timpilor de călătorie și a vitezei;

· Planificator de călătorii pentru transportul public;

· Sisteme integrate de informare a călătorilor;
3. Indicatori minimali proiect:
Proiectul are în vedere desfășurarea tuturor activităților de realizare, implementare şi operaționalizare a unui sistem de e-ticketing la nivelul vehiculelor aflate în exploatare, precum şi pentru cele care vor fi achiziționate noi sau modernizate, care să creeze premisele unei activități moderne, sigure şi eficiente, pe toate componentele sistemului şi a parcului de vehicule vizat.
Componente vehicule de transport public:
· Calculator de bord.
· Validatoare.
· Comunicații interne și externe vehiculului.
· Subsistem contorizare (numărare) călători.
· Subsistem informare în timp real a călătorilor în stații și în mijloacele de transport.
· Subsistem de supraveghere video în mijloacele de transport și în stații.
Componenta dispecerat

· Interacţiunea cu alte subsisteme.
Componenta ticketing

· Aplicații software.
· Server de aplicație taxare.
· Server de aplicație dispecerizare.
· Server de baze de date.
· Subsistem de urmărire a vehiculelor și managementul flotei cu posibilitatea corelării cu Centrul de Management al Traficului pentru prioritizarea mijloacelor de transport în intersecțiile semaforizate (Management flotă vehicule).
· Sistem integrare plată SMS si posibilitatea plății titlului de călătorie cu cardul bancar sau telefon mobil.
· Sistem integrat de comunicații.
· Sistem emitere carduri de calatorie.
· Sistem de control titluri călătorie.
· Componenta autobază.
· Automat vânzare și reîncărcare titluri de transport.
· Achiziționare/Reîncărcare abonamentelor din aplicație web/mobila.
· Planificator de călătorie (inclusiv aplicație pe mobil).

Calculator de bord:

Oferă acestuia posibilitatea conducătorului de vehicul de a interacționa cu sistemul integrat. Astfel, prin intermediul display ului calculatorului de bord, conducătorul de vehicul va putea primi multiple informații referitoare la starea sistemului îmbarcat (inclusiv semnale privind evenimente predefinite), precum și informații de la dispeceri privind încadrarea în graficul de circulație sau alte mesaje specifice activității.
Validatoare:

Validatoarele din vehicule vor permite validarea titlului de călătorie prin apropierea cardului contactless. Informațiile privind validarea cardului şi a biletelor vor fi transmise în timp real către sistemul central prin intermediul comunicațiilor de date sau prin descărcare în autobază/depou, la retragerea din circulație a vehiculului din ziua respectivă, în cazul în care transmiterea în timp real nu funcționează.
Comunicații interne și externe vehiculului:


Sistemul de taxare îmbarcat va putea stoca pe suport propriu atât datele referitoare la sistemul de taxare, cât și orice alte informații la care are acces validatorul. Validatoarele îmbarcate vor comunica cu calculatorul de bord.
Subsistem contorizare (numărare) călători:
Subsistemul va permite transmiterea informaţiilor colectate către sistemul de dispecerizare existent, cu scopul de a genera rapoarte (ce vor conține date de numărare separate pentru fiecare uşă, pentru fiecare vehicul, pe linii si statii). Acuratețea senzorilor de numărare va trebui să fie minim 95%. Sistemul va putea distinge, în mod fiabil, între adulți şi copii, bagaje şi obiecte legate de transport, cum ar fi scaune cu rotile, biciclete şi cărucioare.
Subsistem de supraveghere video în mijloacele de transport și în stații:

Subsistem de supraveghere digital color, cu înregistrare audio, de înaltă rezoluție, cu carcasă antivandalism amplasat astfel încât să acopere întreaga suprafață a vehiculului. Proiectul propus va trebui să ofere soluţia tehnică pentru respectarea GDPR a tuturor imaginilor preluate de camerele video.
Subsistem de urmărire a vehiculelor și managementul flotei cu posibilitatea corelării cu Centrul de Management al Traficului pentru prioritizarea mijloacelor de transport în intersecțiile semaforizate (Management flotă vehicule):

· Urmărirea vehiculului şi sistemele de management al flotei.
· Sistemul de informare a pasagerilor (atât la bord cât şi în stații), va trebui să fie integrat în sistemul de management al flotei.

· Sistemul de supraveghere la bord va trebui să fie integrat în sistemul de management al flotei.

· Sistemul de numărare de pasageri la bord va trebui să fie integrat în sistemul de management al flotei.

· Sistemul de validare a biletelor la bord va trebui să fie integrat în sistemul de management al flotei.

Interacţiunea cu alte subsisteme:

Deoarece dispeceratul există în prezent, se propune prin prezentul proiect doar integrarea în acesta a vehiculelor echipate cu noul sistem.
Sistem integrare plată SMS si posibilitatea plății titlului de călătorie cu cardul bancar sau telefon mobil:


Integrarea sistemului de plată prin SMS/card bancar/telefon mobil existent și funcțional, în prezent, în platforma operatorului de transport public. In prezent plata cu cardul bancar se face prin echipament suplimentar. Noul sistem va permite acest lucru prin validatoare sistemului.
Sistem integrat de comunicații:
Sistemul integrat de comunicații se va dimensiona pentru a se asigura comunicațiile în cadrul dispeceratului între toate echipamentele descrise, dar şi comunicațiile în timp real între dispecerat și componenta vehicul de transport.

Sistem emitere carduri de călătorie:
Sistemul de emitere carduri de călătorie se referă la integrarea completă (Hardware și Software) a sistemului existent pentru centre de vânzare/reîncărcare cartele şi personalizare titluri de transport.

Sistem de control titluri călătorie:

Sistemul de control titluri de călătorie se referă la echiparea completă hardware și software pentru un centru controlori și pentru terminale mobile pentru controlori.

Componenta autobază:

Din punct de vedere al sistemului de ticketing, autobaza și depoul au rolul de a asigura un punct de descărcare a datelor din sistem, atunci când comunicația mobilă nu funcționează.

Achiziționare/Reincarcare abonamentelor din aplicatie web/mobila:

• crearea unui cont pentru introducerea datelor; 

• autentificare cu username şi parolă; 

• planificarea traseului; 

• accesarea informaţiilor despre mijloacele de transport / trasee / programul de oprire în stații; 

• posibilitatea de încărcare/reincărcare a cardului.
• posibilitatea notificarii utilizatorilor cu privier la modificarile programului de transport.
4. Valoarea estimată a investiției:

	Investiție
	Cantitate
	Cost unitar (euro)
	Cost total (euro)
	Cost total 

(lei)
	Valoare TVA (lei)
	Valoare totală proiect cu TVA (lei)

	Sistem e-ticketing
	1
	1.075.000,00
	1.075.000,00
	5.291.902,50
	1.005.461,48
	6.297.363,98

	TOTAL
	1
	
	1.075.000,00
	5.291.902,50
	1.005.461,48
	6.297.363,98


Curs Infoeuro aferent lunii mai 2021, 1 euro=4,9227 lei – Conform ghid de finanțare
Etapele principale privind realizarea proiectului sunt: 
· Depunerea cererii de finanțare
1.1. Verificarea condițiilor de eligibilitate a Solicitantului și a proiectului in conformitate cu prevederile Ghidului Solicitantului;

1.2. Elaborarea documentelor suport obligatorii și specifice aferente cererii de finanțare, identificate ca atare în Ghidurile Solicitantului – Condiții specifice aferente apelurilor pe care se intenționează depunerea de aplicații de finanțare (nota de fundamentare, Acord de parteneriat, descrierea sumară a investiției);

1.3. Elaborarea cererii de finanțare cu respectarea cerințelor de fond și de formă stabilite de Autoritățile Finanțatoare în platforma dedicată PNRR.

1.4. Încărcarea cererii de finanțare în aplicația electronică MDLPA
· Etapa de evaluare a dosarului aplicației de finanțare și formularea răspunsurilor la scrisorile de clarificare transmise de Autoritatea Finanțatoare

· Semnarea contractului de finanțare

· Implementarea proiectului: 

1. Activitatea de pregătire a documentație de achiziție și încheierea contractului de furnizare cu operatorul economic:

· activități de elaborare a documentației de atribuire, derularea procedurii de achiziție privind contractarea operatorului economic care va furniza și implementarea sistemul de e-ticketing (echipamente cu componentele hard și soft a sistemului);

2. Punerea în aplicare a sistemului de e-ticketing – livrare, montare, recepție, punerea în funcțiune a sistemului în vederea operaționalizării (soluția de taxare a transportului public -incluzând componenta hard și soft);

5. Condiții investiție:

Furnizorul trebuie sa dețină certificări și autorizări pentru serviciile și produsele livrate.

Direcția Incubator Proiecte
Director executiv,

